SET ปิดบวก 4 จุด รับแรงซื้อหุ้นกลุ่มรับเหมา-นิคมอุตฯ นลท.คาดหวังรบ.ใหม่โชว์แผนกระตุ้นศก.
SET ปิดบวก 4 จุด รับแรงซื้อหุ้นกลุ่มรับเหมา-นิคมอุตฯ นลท.คาดหวังรบ.ใหม่โชว์แผนกระตุ้นศก. โดยดัชนีปิดตลาดวันนี้ ที่ระดับ 1,614.12 จุด บวก 4.33 จุด หรือ 0.27% มูลค่าการซื้อขาย 5.5 หมื่นล้านบาท
SET ปิดบวก 4 จุด รับแรงซื้อหุ้นกลุ่มรับเหมา-นิคมอุตฯ นลท.คาดหวังรบ.ใหม่โชว์แผนกระตุ้นศก.
24 พ.ค. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,614.12 จุด บวก 4.33 จุด หรือ 0.27% มูลค่าการซื้อขาย 5.5 หมื่นล้านบาท
10 หุ้นดันดัชนีวันนี้

ด้านนายชัยยศ จิวางกูร ผู้ช่วยผู้อำนวยการฝ่ายวิเคราะห์หลักทรัพย์ บล.กรุงศรี กล่าวว่า ตลาดหุ้นไทยวันนี้ปรับตัวขึ้น มองว่าเป็นการเกิดเทคนิคเคิลรีบาวด์หลังจากที่ไม่หลุดแนว 1,600 จุด โดยได้รับแรงซื้อหนุนจากหุ้นในกลุ่มรับเหมาก่อสร้าง และกลุ่มนิคมอุตสาหกรรม จากความคาดหวังจะมีการกระตุ้นเศรษฐกิจหลังมีทีมรัฐบาลใหม่แล้ว
ด้านตลาดหุ้นในภูมิภาคเอเชียวันนี้เคลื่อนไหวทั้งในแดนบวก-ลบ โดยนักลงทุนยังมีความกังวลเกี่ยวกับสงครามการค้าระหว่างสหรัฐฯ และจีนอยู่ พร้อมให้ติดตามเรื่องที่จีนจะเรียกเก็บภาษีสินค้านำเข้าจากสหรัฐฯ มูลค่า 6 หมื่นล้านเหรียญสหรัฐฯ ซึ่งจะมีผลในวันที่ 1 มิ.ย.นี้ และในสัปดาห์หน้าก็ให้ติดตาม MSCI จะนำ NVDR เข้ามาคำนวณด้วย
ส่วนแนวโน้มการลงทุนในสัปดาห์หน้า คาดตลาดฯคงจะแกว่งตัว โดยมีแนวรับ 1,600 จุด ส่วนแนวต้าน 1,620-1,625 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTTEP มูลค่าการซื้อขาย 4,589,504.45 ล้านบาท ปิดที่ 124.50 บาท ลดลง 5.50 บาท
PTT มูลค่าการซื้อขาย 2,987,915.22 ล้านบาท ปิดที่ 45.75 บาท ราคาไม่เปลี่ยนแปลง
AOT มูลค่าการซื้อขาย 2,796,485.62 ล้านบาท ปิดที่ 65.75 บาท ลดลง 1.00 บาท
CPALL มูลค่าการซื้อขาย 2,770,123.58 ล้านบาท ปิดที่ 79.00 บาท เพิ่มขึ้น 1.25 บาท
PTTGC มูลค่าการซื้อขาย 1,972,683.45 ล้านบาท ปิดที่ 60.75 บาท เพิ่มขึ้น 0.75 บาท
ตลาดหุ้นเอเชีย
